ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స పరిశ్రమ, ఆక్వాకల్చర్ వార్తాపత్రిక "మత్స్య సంపద" తొలి ప్రతిని విడుదల చేసిన 'మత్స్య పరిశ్రమ, పశు పోషణ, పాడి పరిశ్రమ శాఖ' మంత్రి శ్రీ గిరిరాజ్ సింగ్ ప్రధానమంత్రి మత్స్య సంపద యోజన  కార్యాచరణ మార్గదర్శకాలు విడుదల
మత్స్య పరిశ్రమ వాల్యూ చైన్తోపాటు విభిన్న కార్యక్రమాలతో కూడిన పీఎంఎంఎస్వై, మత్స్య, ఆక్వాకల్చర్ రంగంలో విప్లవాత్మక మార్పులు తీసుకొస్తుందని కేంద్ర మంత్రి ఆశాభావం
మత్స పరిశ్రమ, ఆక్వాకల్చర్ వార్తాపత్రిక "మత్స్య సంపద" తొలి ప్రతిని 'మత్స్య పరిశ్రమ, పశు పోషణ, పాడి పరిశ్రమ శాఖ' మంత్రి శ్రీ గిరిరాజ్ సింగ్ విడుదల చేశారు. మత్య విభాగం దీనిని రూపొందించింది. ప్రధానమంత్రి మత్స్య సంపద యోజన  కార్యాచరణ మార్గదర్శకాలను కూడా ఆయన విడుదల చేశారు. మంత్రిత్వ శాఖ సహాయ మంత్రి శ్రీ ప్రతాప్ చంద్ర సారంగి, మత్స్య విభాగం కార్యదర్శి డా.రాజీవ్ రంజన్, ఇతర సీనియర్ అధికారులు ఈ కార్యక్రమంలో పాల్గొన్నారు.
మత్స్య విభాగం అమలుచేస్తున్న వివిధ కార్యక్రమాల సమాచారాన్ని సంబంధింత వర్గాలకు, ముఖ్యంగా మత్స్యకారులు, చేపల రైతులకు చేర్చేందుకు “మత్స్య సంపద” వార్తాపత్రికను తీసుకొచ్చారు. మత్స్య, ఆక్వా కల్చర్లో నూతన ఒరవడుల గురించి వారికి తెలియజెప్పడమే ఈ పత్రిక ఉద్దేశం. 2020-21 తొలి త్రైమాసికం నుంచి ప్రతి మూడు నెలలకు దీనిని ప్రచురిస్తారు.
సరైన సమయంలో ఈ వార్తాపత్రికను తీసుకొచ్చారని; మత్స్యరంగంలో ప్రభుత్వం చేపట్టిన కార్యక్రమాలు, ప్రభుత్వ, ప్రైవేటు రంగాల్లో జరిగిన మంచి పనుల గురించి తెలియజెప్పడానికి ఈ పత్రిక చాలా అవసరమని మంత్రి గిరిరాజ్ సింగ్ చెప్పారు. దేశవ్యాప్తంగా ఉన్న మత్స్యకారులు, చేపల రైతులు, యువత, పారిశ్రామికవేత్తలు, ఇతర సంబంధిత వర్గాలకు సమాచారాన్ని చేరవేయడానికి ఈ పత్రిక ముఖ్య మాధ్యమంలా పనిచేస్తుందని, సలభతర వ్యాపారం చేసేలా వారికి సాయపడుతుందని మంత్రి వెల్లడించారు. సమాచార వ్యాప్తిలో ఈ పత్రిక అద్భుతమైన మాధ్యమమని రుజువవుతుందని విశ్వాసం వ్యక్తం చేశారు.
మత్స్య, ఆక్వా కల్చర్ వృద్ధిలో పీఎంఎంఎస్వై ప్రారంభం ముఖ్యమైన ఘటనగా మంత్రి అభివర్ణించారు. మత్స్య పరిశ్రమ వాల్యూ చైన్తోపాటు విభిన్న కార్యక్రమాలతో కూడిన పీఎంఎంఎస్వై.., మత్స్య, ఆక్వాకల్చర్ రంగంలో విప్లవాత్మక మార్పులు తీసుకొస్తుందని, తర్వాతి దశకు తీసుకెళ్తుందని గిరిరాజ్ సింగ్ ఆశాభావం వ్యక్తం చేశారు. తక్కువ సమయంలోనే వేగంగా పనిచేసి కార్యాచరణ మార్గదర్శకాలు రూపొందించిన అధికారులను మంత్రి అభినందించారు. పథకాన్ని వేగంగా అమలు చేయడానికి రాష్ట్రాలు, కేంద్ర పాలిత ప్రాంతాలకు ఈ మార్గదర్శకాలు సాయం చేస్తాయని ఆశాభావం వ్యక్తం చేశారు.
మత్స్య పరిశ్రమ సుస్థిర అభివృద్ధి కోసం, రూ.20050 కోట్లతో, మే నెలలో పీఎంఎంఎస్వై పథకాన్ని కేంద్ర ప్రభుత్వం తీసుకొచ్చింది. 100 విభిన్న కార్యక్రమాలతో కూడిన పీఎంఎంఎస్వై, ఇప్పటివరకు మత్స్య రంగంలో వచ్చిన అతి పెద్ద పథకం. వచ్చే ఐదేళ్లలో 70 లక్షల టన్నుల చేపల ఉత్పత్తి, రూ.లక్ష కోట్ల ఎగుమతులు, 55 లక్షల ఉద్యోగాల కల్పన ఈ పథకం లక్ష్యాలు.
ఈ లక్ష్యాలను చేరుకునేందుకు, పీఎంఎంఎస్వై కార్యక్రమాలను ప్రజల్లోకి తీసుకెళ్లడానికి సమర్థవంతమైన సాధనంలా, వేదికలా వార్తాపత్రిక “మత్స్య సంపద” ఉపయోగపడుతుంది. మత్స్యకారులు, చేపల రైతులు, పారిశ్రామికవేత్తలు అమలు చేస్తున్న ఉత్తమ పద్ధతులు, తాజా సమాచారం, విజయగాథలను తెలియజెప్పడానికి దోహదపడుతుంది.
ప్రధాన మంత్రి కార్యాలయం
‘నారీశక్తి వందన్ అధినియమ్’ కు ఆమోదం లభించిన తరువాత ప్రధానమంత్రి తో భేటీ అయిన మహిళా ఎంపీ లు
చరిత్రాత్మకమైనటువంటి ‘నారీ శక్తి వందన్ అధినియమ్’ కు నిన్నటి రోజు రాత్రి ఆమోదం లభించడం తో పార్లమెంటు మహిళా సభ్యులు వారి యొక్క ప్రసన్నత ను వ్యక్తం చేయడం కోసం ప్రధాన మంత్రి శ్రీ నరేంద్ర మోదీ తో భేటీ అయ్యారు.
దీని పై ప్రధాన మంత్రి ఎక్స్ మాధ్యం లో -
‘‘చురుకైన మన మహిళా ఎంపీ లతో సమావేశం అయ్యే గౌరవం నాకు దక్కింది, వారు నారీ శక్తి వందన్ అధినియమ్ కు ఆమోదం లభించినందుకు నిజంగా ఎంతో గొప్ప సంతోషిస్తున్నారు.
పరివర్తన కు మార్గదర్శకులు గా ఉన్నటువంటి వారు అదే శాసనం తాలూకు సంబురాన్ని జరుపుకోవడం కోసం ఒక్కుమ్మడి గా తరలిరావడం చూసి సంతోషం కలుగుతున్నది.
నారీ శక్తి వందన్ అధినియమ్ కు ఆమోదం లభించడం తో, భారతదేశం ఒక ప్రకాశవంతమైనటువంటి మరియు ఇదివరకటి తో పోలిస్తే అన్ని వర్గాల ను కలుపుకొని పోయేటటువంటి భవిష్యత్తు యొక్క శిఖరం మీద నిలబడివుంది. మరి ఈ పరివర్తన కు కేంద్ర స్థానం లో ఉన్నది ఎవరంటే అది మన నారీశక్తియే.’’ అని పేర్కొన్నారు.
(
ప్రధాన మంత్రి కార్యాలయం
జాపాన్లోని వాకాయామా లో ఒక సార్వత్రిక కార్యక్రమం సందర్భం లో జరిగిన హింసాత్మక ఘటన నుఖండించిన ప్రధాన మంత్రి
జాపాన్ లోని వాకాయామా లో ఒక సార్వత్రిక కార్యక్రమం సందర్భం లో జరిగిన హింసాత్మక ఘటన ను ఖండించిన ప్రధాన మంత్రి
పిఐబి, దిల్లీ ద్వారా 2023 ఏప్రిల్ 15 వ తేదీ న మధ్యాహ్నం 2 గంట ల 50 నిమిషాల కు పోస్ట్ చేయడమైంది
జాపాన్ ప్రధాన మంత్రి శ్రీ ఫుమియొ కిశిదా జాపాన్ లోని వాకాయామా లో జరిగిన ఒక సార్వత్రిక కార్యక్రమం లో పాలుపంచుకోగా, ఆ సందర్భం లో అక్కడ ఓ హింసాత్మక ఘటన చోటుచేసుకోవడాన్ని ప్రధాన మంత్రి శ్రీ నరేంద్ర మోదీ ఖండించారు.
ప్రధాన మంత్రి ఒక ట్వీట్ లో -
‘‘జాపాన్ లోని వాకయామా లో ఒక సార్వత్రిక కార్యక్రమం లో జరిగిన హింసాత్మక సంఘటన గురించి తెలిసింది. ఆ కార్యక్రమం లో నా మిత్రుడు ప్రధాని శ్రీ @Kishida230 పాలుపంచుకొన్నారు. హమ్మయ్య! ఆయన సురక్షితం గా ఉన్నారు. ఆయన నిరంతరం కులాసా గాను, మంచి ఆరోగ్యం తోను ఉండేటట్టు చూడాలంటూ ఆ ఈశ్వరుడి ని ప్రార్థిస్తున్నాను. భారతదేశం హింస తాలూకు అన్ని చేష్టల ను ఎప్పటికీ ఖండిస్తూనే ఉంటుంది.’’ అని పేర్కొన్నారు.
సాంస్కృతిక మంత్రిత్వ శాఖ
కళా రంగంలో కళాకారులు మరియు పండితుల ఆర్థిక మరియు సామాజిక-ఆర్థిక స్థితిని మెరుగుపరచడానికి సాంస్కృతిక మంత్రిత్వ శాఖ ‘కళాకారులకు పెన్షన్ మరియు వైద్య సహాయం కోసం పథకాన్ని’ నిర్వహిస్తుంది.
సాంస్కృతిక మంత్రిత్వ శాఖ 'కళాకారులకు పెన్షన్ మరియు వైద్య సహాయ పథకం' పేరుతో ఒక పథకాన్ని నిర్వహిస్తుంది. కళలు, సాహిత్యం మొదలైన వారితో పాటు ఆ ప్రత్యేక రంగాలలో గణనీయమైన కృషి చేసిన వృద్ధాప్య కళాకారులు మరియు పండితుల ఆర్థిక మరియు సామాజిక-ఆర్థిక స్థితిని మెరుగుపరచడం ఈ పథకం యొక్క లక్ష్యం. 60 ఏళ్లు పైబడిన మరియు వార్షిక ఆదాయం రూ.48000/- కంటే తక్కువ ఉన్న అర్హులైన లబ్ధిదారులకు  ఈ మొత్తాన్ని అందజేస్తున్నారు. ఇంకా, సాంస్కృతిక మంత్రిత్వ శాఖ కింది మూడు భాగాలను ఉన్న ‘కళ మరియు సంస్కృతిని ప్రోత్సహించడానికి స్కాలర్షిప్ & ఫెలోషిప్ పథకం’ అనే పథకాన్ని కూడా నిర్వహిస్తుంది: -
- 'వివిధ సాంస్కృతిక రంగాలలోని యువ కళాకారులకు స్కాలర్షిప్ల పురస్కారం '- ఈ పథకం ద్వారా ఎంపిక చేసిన 18 -25 సంవత్సరాల వయస్సు గల లబ్ధిదారులకు నెలకు రూ. 5000/- స్కాలర్షిప్ అందించబడుతుంది. నాలుగు సమాన ఆరు నెలవారీ వాయిదాలలో 2 సంవత్సరాల కాల వ్యవధిలో ఈ మొత్తాన్ని అందిస్తారు. అభ్యర్థులు కనీసం ఐదేళ్లపాటు ఏదైనా గురు లేదా సంస్థ ఆధ్వర్యంలో శిక్షణ పొంది ఉండాలి. మంత్రిత్వశాఖ ఏర్పాటు చేసిన స్కాలర్షిప్ కోసం నిపుణుల కమిటీ ముందు వ్యక్తిగత ఇంటర్వ్యూ/ఇంటరాక్షన్లో వారి పనితీరు ఆధారంగా పండితులను ఎంపిక చేస్తారు;
- విభిన్న సాంస్కృతిక రంగాలలో విశిష్ట వ్యక్తులకు సీనియర్/జూనియర్ ఫెలోషిప్ల పురస్కారం - నలభై ఏళ్లు మరియు అంతకంటే ఎక్కువ వయస్సు గల ఎంపిక చేసిన సభ్యులకు నాలుగు సమాన 6 నెలవారీ వాయిదాలలో రూ.20,000/ సాంస్కృతిక పరిశోధన కోసం 02 సంవత్సరాల పాటు సీనియర్ ఫెలోషిప్ అందించబడుతుంది. జూనియర్ ఫెలోషిప్ ఇరవై ఐదు నుండి నలభై సంవత్సరాల వయస్సు గల ఎంపిక చేసిన సభ్యులకు నాలుగు సమాన 6 నెలవారీ వాయిదాలలో 02 సంవత్సరాలకు నెలకు 10,000/- అందిస్తారు. ఒక బ్యాచ్ సంవత్సరంలో 400 వరకు సీనియర్ & జూనియర్ ఫెలోషిప్లు అందించబడతాయి. మంత్రిత్వ శాఖ ఏర్పాటు చేసిన సీనియర్/జూనియర్ ఫెలోషిప్ కోసం నిపుణుల కమిటీ ద్వారా సభ్యులను ఎంపిక చేస్తారు.
- సాంస్కృతిక పరిశోధన కోసం ఠాగూర్ నేషనల్ ఫెలోషిప్ అవార్డు - ఈ విభాంలో అభ్యర్థులు రెండు కేటగిరీల క్రింద ఎంపిక చేయబడతారు. అవి టాగోర్ నేషనల్ ఫెలోషిప్ మరియు ఠాగూర్ రీసెర్చ్ స్కాలర్షిప్. 4 విభిన్న సమూహాలలో పాల్గొనే వివిధ సంస్థల క్రింద అనుబంధం ద్వారా సాంస్కృతిక పరిశోధనపై పని చేయడానికి వీటిని అందజేయడం జరుగుతుంది. మంత్రిత్వ శాఖ ప్రత్యేకంగా ఏర్పాటు చేసిన జాతీయ ఎంపిక కమిటీ  ద్వారా తుది ఎంపిక జరుగుతుంది.
పైన పేర్కొన్నవే కాకుండా, రిపర్టరీ గ్రాంట్, కల్చరల్ ఫంక్షన్ ప్రొడక్షన్ గ్రాంట్ మొదలైన ఇతర పథకాల ద్వారా కూడా ప్రొఫెషనల్ మరియు నాన్-ప్రొఫెషనల్ కళాకారులకు ఆర్థిక సహాయం అందించబడుతుంది.
ఈ సమాచారాన్ని ఈరోజు రాజ్యసభలో కేంద్ర సాంస్కృతిక, పర్యాటక మరియు ఈశాన్య ప్రాంత అభివృద్ధి శాఖ మంత్రి శ్రీ జి. కిషన్ రెడ్డి తెలిపారు.
యువజన వ్యవహారాలు, క్రీడల మంత్రిత్వ శాఖ
యువజనుల వ్యవహారాల లో సహకారం అంశం పై బాంగ్లాదేశ్ కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
యువజనుల వ్యవహారాల లో సహకారం అంశం పై బాంగ్లాదేశ్ కు మరియు భారతదేశాని కి మధ్య అవగాహన పూర్వక ఒప్పంద  పత్రం పై సంతకాలు అయిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఎంఒయు పై 2019వ సంవత్సరం అక్టోబరు 5వ తేదీ న న్యూ ఢిల్లీ లో సంతకాలు అయ్యాయి.
బాంగ్లాదేశ్ కు మరియు భారతదేశాని కి మధ్య యువజన వ్యవహారాల రంగం లో చోటు చేసుకొనే అదాన ప్రదాన కార్యక్రమాలు రెండు దేశాల యువత లో స్నేహ సంబంధాల ను బలోపేతం చేయడం తో పాటు వారి మధ్య ఆదర్శాలు, విలువలు మరియు సంస్కృతి తాలూకు పరస్పర అందజేత ల ప్రోత్సాహానికి సైతం దోహదకారి కానున్నాయి. ఈ ఎంఒయు యువత లో జ్ఞానాన్ని మరియు ప్రావీణ్యాన్ని విస్తరింప చేసి, వారి అంతర్జాతీయ దృష్టికోణాన్ని వికసింప చేయడం లో సహాయకారి గా ఉంటుంది.(Visitor Counter : 75
రాష్ట్రపతి సచివాలయం
కోవిడ్ -19 ప్రతిస్పందనపై రాష్ట్రాలు, కేంద్రపాలిత ప్రాంతాల గవర్నర్లు, లెఫ్ట్ నెంట్ గవర్నర్లు, అడ్మినిస్ట్రేటర్ల తో రాష్ట్రపతి రాంనాథ్ కోవింద్ రేపు చర్చలు జరుపుతారు.
కోవిడ్-19 వ్యాప్తి వల్ల తలెత్తిన సంక్షోభాన్ని నియంత్రించడానికి కేంద్ర, రాష్ట్ర స్థాయిలో కొనసాగుతున్న ప్రయత్నాలను ప్రోత్సహించడానికి భారత ఉపరాష్ట్రపతి శ్రీ ఎమ్. వెంకయ్యనాయుడు తో కలిసి, భారత రాష్ట్రపతి శ్రీ రాంనాథ్ కోవింద్ రేపు  అన్ని రాష్ట్రాలు, కేంద్ర పాలిట ప్రాంతాల గవర్నర్లు, లెఫ్ట్ నెంట్ గవర్నర్లు, అడ్మినిస్ట్రేటర్లతో వీడియో కాన్ఫరెన్స్ నిర్వహిస్తారు.
వివిధ రాష్ట్రాలు, కేంద్రపాలిత ప్రాంతాల గవర్నర్లు / లెఫ్ట్ నెంట్ గవర్నర్లు, అడ్మినిస్ట్రేటర్లతో ఇటువంటి వీడియో కాన్ఫరెన్స్ నిర్వహించడం ఇది రెండవ సారి. 2020, మార్చి 27వ తేదీన జరిగిన మొదటి వీడియో కాన్ఫరెన్స్ లో 14 మంది గవర్నర్లు, ఢిల్లీ లెఫ్ట్ నెంట్ గవర్నర్ పాల్గొని తమ తమ ప్రాంతాల్లోని అనుభవాలను వివరించారు. మిగిలిన గవర్నర్లు / లెఫ్ట్ నెంట్ గవర్నర్లు, అడ్మినిస్ట్రేటర్లు రేపు జరిగే వీడియో కాన్ఫరెన్సులో తమ అనుభవాలు తెలియజేస్తారు.
రాష్ట్రాలలో కోవిడ్-19 పరిస్థితి, అంటువ్యాధుల విభాగాలపై ప్రత్యేక దృష్టితో రెడ్ క్రాస్ పాత్ర, నోవెల్ కరోనా వైరస్ వ్యాప్తిని అరికట్టడంలో కేంద్ర, రాష్ట్ర ప్రభుత్వాలు చేస్తున్న కృషికి పూర్తి సహకారం అందించడంలో పౌర సమాజం / స్వచ్చంద సంస్థలు / ప్రయివేటు రంగం పాత్ర మొదలైన విషయాలను ఈ వీడియో కాన్ఫరెన్స్ లో ప్రస్తావించనున్నారు.
జన్ ధన్ ఖాతాలు, ఇతర ఖాతాలను ఖాతాదారుల మొబైల్ నంబర్లు, ఆధార్ -జామ్ తో అనుసంధానం చేయడానికి డిజిటల్ వ్యవస్థ సిద్ధమైంది. ఈ మౌలిక సంధాన వ్యవస్థ ప్రత్యక్ష బ్యాంకు బదిలీ కి, పెన్షన్ పథకానికి వెన్నుదన్నుగా ఉంటుంది. బ్యాంకు ఖాతా లేని వారికి అకౌంట్లు తెరిపించడానికి 2014 ఆగష్టు లో ప్రధానమంత్రి జన్ ధన్ యోజన  ప్రారంభించారు. 2020 మార్చ్ 20వ తేదీ నాటికి మొత్తం 126 కోట్ల సిఏఎస్ఏ అకౌంట్లకు గాను పీఎంజేడివై కింద 38 కోట్ల ఖాతాలు ప్రారంభమయ్యాయి.
· పరస్పరమార్పిడి, వేగవంతం, కచ్చితత్వంతో కూడిన లావాదేవీలు:
o ఈ బ్యాంకు అకౌంట్లను నగదు, డిజిటల్ లావాదేవీలకు ఉపయోగించవచ్చు అన్ని బ్యాంకు శాఖల్లోని, బిజినెస్ కరెస్పాండంట్  పాయింట్ల వద్ద, వ్యాపార కేంద్రాల వద్ద, ఇంటర్నెట్ ద్వారా లావాదేవీలు జరుపుకోవచ్చు.
o డిజిటల్ చెల్లింపులకు అనుసరించే పద్ధతులు : బ్రాంచ్ లు, బీసీ కేంద్రాల వద్ద ఆధార్ ద్వారా నగదు తీసుకోవచ్చు. భీమ్ ఆధార్, రూపే డెబిట్ కార్డు, యూపీఐ, బీబీపీఎస్ ద్వారా కూడా నగదు లావాదేవీలు జరిపే అవకాశం ఉంది.
పైన పేర్కొన్న డిజిటల్ అవకాశాలన్నిటిని వినియోగించుకుని 30 కోట్ల మంది మొత్తం రూ.28,256 కోట్ల రూపాయల ప్రధానమంత్రి గరీబ్ కళ్యాణ్ ప్యాకేజి ఆర్ధిక సహాయం పొందారు. కోవిడ్-19 లాక్ డౌన్ కారణంగా పేదలకు అండగా ఉండేందుకు ఈ ప్యాకేజిని ఆర్ధిక మంత్రి శ్రీమతి నిర్మల సీతారామన్ మర్చి 26వ తేదీన ప్రకటించారు.
ప్రధానమంత్రి గరీబ్ కళ్యాణ్ ప్యాకేజి కింద ఏప్రిల్ 10వ తేదీ వరకు విడుదల చేసిన నిధులు:
|
|
పథకం
|
|
లబ్ధిదారుల సంఖ్య
|
|
అంచనా
|
|
పీఎంజేడీవై మహిళా ఖాతాదారులకు సహాయంగా
|
|
19.86 కోట్లు 
|
|
రూ. 9930 కోట్లు
|
|
పీఎం-కిసాన్ కింద రైతులకు చెల్లింపు
|
|
6.93 కోట్లు 
|
|
రూ. 13,855 కోట్లు
|
|
ఎన్ఎస్ఏపి లబ్ధిదారుల సహాయార్థం 
|
|
2.82 కోట్లు
|
|
రూ. 1405 కోట్లు
|
|
భవన, ఇతర నిర్మాణ రంగ కార్మికులకు
|
|
2.16 కోట్లు
|
|
రూ. 3066 కోట్లు
|
|
మొత్తం
|
|
31.77 కోట్లు
|
|
రూ. 28,256 కోట్లు
ప్రధాన మంత్రి కార్యాలయం
రక్షా బంధన్ విశేష సందర్భంలో ప్రతి ఒక్కరి కి శుభాకాంక్షలు తెలిపిన ప్రధాన మంత్రి
రక్షా బంధన్ విశేష సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘మీ అందరి కి రక్షా బంధన్ యొక్క అనేకానేక శుభాకాంక్షలు.
రక్షా బంధన్ విశేష సందర్భం లో ప్రతి ఒక్కరి కి శుభకామనలు.’’ అని పేర్కొన్నారు.
సమాచార, ప్రసార మంత్రిత్వ శాఖ
గత 100 సంవత్సరాలుగా దేశంలో న్యూట్రిషన్ సైన్స్, పాలసీకి ఎన్.ఐ.ఎన్ సహకారం అందించింది- డా. హేమలత
ఐ.సి.ఎం.ఆర్ - ఎన్.ఐ.ఎన్ ని సందర్శించిన భారత సమాచార సర్వీస్  ఆఫీసర్ ట్రైనీలు
నేషనల్ ఇన్స్టిట్యూట్ ఆఫ్ న్యూట్రిషన్  ఎల్లప్పుడూ అవసరం-ఆధారిత, ఆచరణాత్మక పరిశోధనలలో ముందంజలో ఉందని , పోషకాహార లోపానికి వ్యతిరేకంగా దేశం చేస్తున్న పోరాటంలో గొప్ప ఆచరణాత్మక విలువను కలిగి ఉందని ఎన్.ఐ.ఎన్ డైరెక్టర్ డాక్టర్ ఆర్ హేమలత అన్నారు. మంగళవారం ఎన్.ఐ.ఎన్ లో 2020 బ్యాచ్కు చెందిన భారత సమాచార సర్వీస్  ఆఫీసర్ ట్రైనీల బృందంతో సంభాషించిన డైరెక్టర్, నేషనల్ ఇన్స్టిట్యూట్ ఆఫ్ న్యూట్రిషన్, హైదరాబాద్, ఇండియన్ కౌన్సిల్ ఆఫ్ మెడికల్ రీసెర్చ్  ఆధ్వర్యంలోని ఇన్స్టిట్యూట్లలో అత్యంత పురాతనమైనదని, పౌష్టికాహారం, ఆహార భద్రత, ప్రజారోగ్యం తో పాటు విధాన రంగాలలో తన పరిశోధనా కార్యకలాపాల ద్వారా విస్తృత రంగాలలో సహకరిస్తున్నట్లు తెలిపారు.
ఇంటిగ్రేటెడ్ చైల్డ్ డెవలప్మెంట్ సర్వీసెస్ , మధ్యాహ్న భోజన పథకం మొదలైన వివిధ జాతీయ పోషకాహార కార్యక్రమాల పోషక అవసరాలకు ఎన్.ఐ.ఎన్ దోహదపడిందని, సంస్థ ద్వారా నిర్వహించబడే కార్యక్రమాలు, కార్యకలాపాలను డైరెక్టర్ వివరంగా తెలిపారు.
ఈ సెషన్ లో భాగంగా ఐసిఎంఆర్-ఎన్ఐఎన్ సైంటిస్ట్ డాక్టర్ జి.ఎం సుబ్బారావు ఆఫీసర్ ట్రైనర్లతో సంభాషించారు . ఆరోగ్యం, పోషకాహార సంబంధిత కమ్యూనికేషన్ కు సంబంధించిన వివిధ అంశాలపై వారి సందేహాలను నివృత్తి చేశారు. మీడియాను ఒక శక్తివంతమైన సాధనంగా పేర్కొంటూ, డాక్టర్ జి.ఎం సుబ్బారావు అట్టడుగు స్థాయిలో ఆరోగ్య కమ్యూనికేషన్ కు సంబంధించిన ప్రాముఖ్యతను పునరుద్ఘాటించారు. మంచి కమ్యూనికేటర్లుగా ఎదగాలని, సోషల్ మీడియాలో ముఖ్యంగా కోవిడ్ -19 సమయం లో ప్రసారం చేయబడిన తప్పుడు సమాచారాన్ని అరికట్టే విధంగా ఆలోచించాలని అధికారులకు సూచించారు. ఎన్ఐఎన్ పరిశోధన ఫలితాలైన అనేక శాస్త్రీయ, అర్థ శాస్త్రీయ, ప్రజాదరణ పొందిన ప్రచురణలను ప్రజలకు అందుబాటులో కి తెచ్చామని ఆయన అన్నారు.
సీనియర్ శాస్త్రవేత్తలు డాక్టర్ ఆవుల లక్ష్మీయ్య, డాక్టర ఎమ్. మహేశ్వర్ ఎన్ఐఎన్ నిర్వహించిన వివిధ అధ్యయనాలు, పోషక సర్వేల గురించి అధికారులకు వివరించారు.
ఈ సెషన్లో డాక్టర్ పి.మానస్ కృష్ణకాంత్, డిప్యూటీ డైరెక్టర్ పిఐబి, వర్గంటి గాయత్రి మీడియా కమ్యూనికేషన్ ఆఫీసర్ పిఐబి సహా ఆఫీసర్ ట్రైనీలు ఆశిష్ గోయల్, శ్రీ సాయి వెంపటి, బాలనాగేంద్రన్. డి, అనురాగ్ కుమార్.కె పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
నీట్, ఇతర ఉమ్మడి ప్రవేశ పరీక్షలు
నీట్, ఇతర ఉమ్మడి ప్రవేశ పరీక్షలను రద్దు చేసే ఆలోచన కేంద్ర ప్రభుత్వానికి లేదు. నీట్ -2021 పరీక్ష ఈ ఏడాది సెప్టెంబర్ 11వ తేదీన, నీట్ -2021 ఈ ఏడాది సెప్టెంబర్ 12వ తేదీన జరుగుతాయి.
కొవిడ్కు సంబంధించిన అన్ని రకాల జాగ్రత్తలు, మార్గదర్శకాలను అనుసరించి పరీక్షలు జరుగుతాయి. పరీక్షలను సురక్షితంగా నిర్వహించేలా అభ్యర్థులు, పరీక్షల నిర్వహణ సిబ్బంది భద్రత కోసం ఈ క్రింది అదనపు భద్రత జాగ్రత్తలను ప్రతిపాదించడమైనది:
1. అభ్యర్థులు ఎక్కువ దూరం ప్రయాణించకుండా, ఒకేచోట ఎక్కువమంది చేరకుండా ఉండేందుకు దేశవ్యాప్తంగా పరీక్ష కేంద్రాలను పెంచాం.
2. అభ్యర్థులు సులువుగా పరీక్ష కేంద్రాలకు చేరుకునేందుకు వీలుగా హాల్టిక్కెట్లు కొవిడ్ ఈ-పాస్ను కలిగివుంటాయి.
3. పరీక్ష కేంద్రం ప్రవేశ, నిష్క్రమణ ద్వారాలు వేర్వేరుగా ఉంటాయి.
4. పరీక్ష కేంద్రంలోకి వచ్చే సమయంలో అభ్యర్థుల శరీర ఉష్ణోగ్రతను పరిశీలిస్తారు. సాధారణం కంటే ఎక్కువ ఉష్ణోగ్రత ఉంటే, వారి కోసం కేటాయించిన ప్రత్యేక గదిలో పరీక్ష రాయడానికి అనుమతిస్తారు.
5. అభ్యర్థులు మాస్కు ధరించడం తప్పనిసరి. ఫేస్ షీల్డ్, మాస్కు, శానిటైజర్తో కూడిన కిట్ను అందరికీ అందిస్తారు.
6. పరీక్ష కేంద్రం వెలుపల రద్దీని నియంత్రించడానికి చర్యలు తీసుకుంటారు.
ఆర్ట్స్, విజ్ఞాన శాస్త్రానికి సంబంధించిన పరీక్షలను సంబంధిత విశ్వవిద్యాలయాలు లేదా రాష్ట్రాలే చూసుకుంటాయి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డా.భారతి ప్రవీణ్ పవార్ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖాదీ గ్రామోద్యోగ కమిషన్  సలహాదారుగా డిజైన్ మరియు ఫ్యాషన్ ప్రముఖుడు సునీల్ సేథీ నియామకం
భారతీయ ఫ్యాషన్ పరిశ్రమలో పేరొందిన శ్రీ సునీల్ సేథీని తమ సలహాదారుగా నియమిస్తున్నట్లు ఖాదీ గ్రామోద్యోగ కమిషన్ ప్రకటించింది. రెడీమేడ్ వస్త్రాల తయారీలో సరికొత్త డిజైన్ల తయారీపై సలహాలు ఇవ్వడంతో పాటు దేశంలో మరియు విదేశాలలో ఖాదీని ప్రోత్సహించడానికి కమిషన్ కు సేథీ సలహాలు ఇస్తారు.
శ్రీ సేథీ ఆ పదవిలో ఒక ఏడాది పాటు ఉంటారని కెవిఐసి ప్రకటనలో తెలిపారు. ఇంతకు ముందు ప్రముఖ ఫ్యాషన్ డిజైనర్ రీతూ బేరీ ఆ కెవిఐసి సలహాదారు పదవిలో ఉండేవారు. ఆమె పదవీకాలం ఇటీవలే పూర్తయ్యింది.
శ్రీ సేథీకి ప్రపంచ దేశాలతో వర్తకంలో నాలుగు దశాబ్దాలకు పైగా అనుభవం ఉంది. అనేక వినూత్న మరియు విజయవంతమైన ప్రయత్నాల ద్వారా ఆయన భారతీయ హస్తకళలు, డిజైన్ మరియు జవుళి పరిశ్రమ అభివృద్ధికి అర్థవంతమైన తోడ్పాటును అందించారని కమిషన్ తెలిపింది. 400 మంది డిజైనర్లకు ప్రాతినిధ్యం వహిస్తున్న ఫ్యాషన్ డిజన్ కౌన్సిల్ ఆఫ్ ఇండియా చైర్మన్ గా భారతీయ ఫ్యాషన్ పరిశ్రమను ప్రపంచ స్థాయికి చేర్చడానికి సేథీ కృషిచేస్తూ వచ్చారు.
స్థానికంగా మరియు అంతర్జాతీయంగా ఫ్యాషన్ పరిశ్రమలో ఖాదీ సహనీయ వృద్ది సాధించాలనే యోచనతో ఆయనను నియమించడం జరిగిందని కెవిఐసి చైర్మన్ శ్రీ వినయ్ కుమార్ సక్సేనా తెలిపారు.
ఇదే సందర్భంలో భారతీయ ఉత్పత్తి రంగానికి చెందిన స్తానిక పరిశ్రమలను ప్రపంచ స్థాయికి తీసుకెళ్లేందుకు కృషి చేయాలని ప్రధానమంత్రి పిలుపు ఇవ్వడం తోడైంది. మరొకవైపు భారతీయ హస్తకళా ఉత్పత్తులకు ఆదరణ పెరుగుతోంది. వినియోగదారులు కూడా ఫ్యాషన్ వైపు మొగ్గుచూపుతున్నారు.
కెవిఐసి సలహాదారుగా నియమితులు కావడానికి ముందు జవుళి, పర్యాటక, సాంస్కృతిక మంత్రిత్వ శాఖలు, హస్తకళా అకాడమీ, నేషనల్ క్రాఫ్ట్స్ మ్యూజియం వంటి ప్రభుత్వ సంస్థలకు కూడా సేథీ సలహాదారుగా వ్యవహరించారు. నిఫ్ట్ డైరెక్టర్ల బోర్డు సభ్యుడుగా కూడా ఆయన పనిచేశారు.
రక్షణ మంత్రిత్వ శాఖ
ప్రజల్లో దేశభక్తి భావం పెంచేందుకు "ఆత్మనిర్భర్ భారత్-స్వతంత్ర భారత్" క్విజ్ నిర్వహిస్తున్న రక్షణ మంత్రిత్వ శాఖ
మరికొన్ని రోజుల్లో జరగనున్న భారత స్వాతంత్ర్య దినోత్సవాల్లో భాగంగా, ‘ఆత్మనిర్భర్ భారత్’ను భారీగా ప్రచారం చేస్తున్నారు. MyGov సహకారంతో, "ఆత్మనిర్భర్ భారత్-స్వతంత్ర భారత్" క్విజ్ను రక్షణ మంత్రిత్వ శాఖ నిర్వహిస్తోంది. జులై 29 నుంచి ఆగస్టు 10వ తేదీ వరకు ఈ పోటీ జరుగుతుంది. ప్రజల్లో, ముఖ్యంగా యువతలో దేశభక్తి భావాన్ని పెంపొందించడం లక్ష్యం.
ప్రథమ, ద్వితీయ, తృతీయతోపాటు ఏడు ప్రోత్సాహక బహుమతులు  ఉంటాయి:
 మొదటి బహుమతి రూ.25,000/-
 రెండో బహుమతి రూ.15,000/-
 మూడో బహుమతి రూ.10,000/-
 ప్రోత్సాహక బహుమతులు  రూ.5,000/-
14 ఏళ్ల వయసు దాటిన భారతీయ పౌరులు ఈ క్విజ్లో పాల్గొనవచ్చు. MyGov పోర్టల్లో https://quiz.mygov.in/quiz/aatmanirbhar-bharat-swatantra-bharat-quiz/ లింక్ ద్వారా క్విజ్లో పాల్గొనవచ్చు.
హోం మంత్రిత్వ శాఖ
హోం వ్యవహారాల మంత్రిత్వ శాఖ 2021లో నిర్వహించిన ప్రత్యేక స్వచ్ఛత ఉద్యమం తరహాలోనే 02 అక్టోబర్ 2022 నుండి 31 అక్టోబర్ 2022 వరకు ప్రత్యేక కార్యక్రమం2.0ను నిర్వహిస్తోంది
స్వచ్ఛత ఉద్యమం కోసం 5,629 కార్య స్థలాలను గుర్తించారు
పబ్లిక్ ఇంటర్ఫేస్ ఉన్న ఫీల్డ్/అవుట్స్టేషన్ కార్యాలయాలపై ప్రత్యేక దృష్టి
హోం వ్యవహారాల మంత్రిత్వ శాఖ 2021లో నిర్వహించిన ప్రత్యేక కార్యక్రమం తరహాలో 02 అక్టోబర్ 2022 నుండి 31 అక్టోబర్ 2022 వరకు ప్రత్యేక కార్యక్రమం 2.0ని నిర్వహిస్తోంది. సన్నాహక దశలో  మొత్తం 5,629 కార్యస్థలాలు గుర్తించబడ్డాయి. స్వచ్ఛత ఉద్యమం కోసం పబ్లిక్ ఇంటర్ఫేస్ ఉన్న ఫీల్డ్/అవుట్స్టేషన్ కార్యాలయాలపై మంత్రిత్వ శాఖ ప్రత్యేక దృష్టి సారించింది. ఎంపీ రిఫరెన్స్లు, పార్లమెంటరీ హామీలు, ఐఎంసీ సూచనలు, రాష్ట్ర ప్రభుత్వ సూచనలు, పిఎంఓ సూచనలు, పబ్లిక్ గ్రీవెన్స్ మరియు పిజి అప్పీల్స్ వంటి వివిధ వర్గాలలో పెండింగ్లను పరిష్కరించి ఎన్ఏఐకి పంపడం కోసం ఫైళ్లు గుర్తించబడ్డాయి.
ప్రత్యేక స్వచ్ఛత ఉద్యమం 2.0ని సిఏపిఎఫ్లు లేహ్ నుండి ఇటానగర్ వరకు నిర్వహిస్తున్నారు. ఇతర అనుబంధ/సబార్డినేట్ కార్యాలయాలు కూడా కార్యక్రమంలో చురుకుగా పాల్గొంటున్నాయి. సిఎపిఎఫ్లు మరియు ఢిల్లీ పోలీసులు @పిఐబిహోమ్ఆఫైర్స్ అని ట్యాగ్ చేస్తూ ట్వీట్లు జారీ చేస్తున్నారు మరియు ప్రత్యేక ఉద్యమాన్ని ప్రచారం చేయడంలో భాగంగా పిఐబి ట్విట్టర్ హ్యాండిల్ ద్వారా వాటిని మళ్లీ ట్వీట్ చేస్తున్నారు.
ప్రత్యేక స్వచ్ఛత ఉద్యమం 2.0 లక్ష్యాన్ని సాధించడానికి ఎంహెచ్ఏ అన్ని ప్రయత్నాలు చేస్తోంది. ప్రత్యేక స్వచ్ఛత ఉద్యమం 2.0కు చెందిన కొన్ని ఫోటోలు క్రింద చూపబడ్డాయి.
అడ్మిన్ బ్లాక్, సిహెచ్ మనేసర్  బ్యాక్సైడ్ ఏరియా ముందు మరియు తరువాత చిత్రాలు
236 బిఎన్ జె.జె కాలనీ బస్ స్టాండ్ నం.02 బవానా, ఎన్/డిఎల్ఐ ముందు మరియు తరువాత చిత్రాలు.
ఎఫ్204,204 కోబ్రా, కరణ్పూర్, ఛత్తీస్గఢ్ ముందు మరియు తరువాత చిత్రాలు
చకియా బస్ స్టాండ్, చందౌలీ, తేదీ 03/10/2022
జిబి పంత్ హాస్పిటల్, బి.బి.కంటోన్మెంట్. శ్రీనగర్ తేదీ 12/10/2022
బి.ఓ.సి.చౌక్ గోల్పర్ తేదీ 11/10/2022
ఎంటీ పార్క్  తేదీ 10/10/2022
(
ఆర్థిక మంత్రిత్వ శాఖ
తమిళనాడులోని పట్టణ పేదలకు అందుబాటు ధరలలో ఇళ్ళను అందించడానికి భారతదేశం, ఆసియా అభివృద్ధి బ్యాంకు 150 మిలియన్ డాలర్ల రుణంపై సంతకం
7 డిసెంబర్ 2021న భారత ప్రభుత్వం ఆసియా డెవలప్మెంట్ బ్యాంక్  తమిళనాడు రాష్ట్రంలోని పట్టణ పేదలకు పక్కా ఇళ్ళను ను అందించడానికి 150 మిలియన్ డాలర్ల రుణంపై సంతకం చేశాయి.
తమిళనాడులోని పట్టణాలలోని పేదవారికి లబ్ది చేసే విధంగా కోసం వేటికీ తీసిపోని పక్కా ఇళ్ల నిర్మాణం కోసం రుణ ఒప్పందం కుదిరింది. భారత ప్రభుత్వం తరఫున ఆర్థిక మంత్రిత్వ శాఖలోని ఆర్థిక వ్యవహారాల శాఖ అదనపు కార్యదర్శి శ్రీ రజత్ కుమార్ మిశ్రా, ADB బ్యాంకు తరుపున ఇండియా రెసిడెంట్ మిషన్ యొక్క కంట్రీ డైరెక్టర్ టేకో కొనిషి సంతకాలు చేశారు.
రుణ ఒప్పందంపై సంతకం తర్వాత, మిశ్రా మాట్లాడుతూ, ఈ ప్రాజెక్ట్ PMAY- కార్యక్రమం ద్వారా అందరికీ ఇళ్లు  పేద పట్టణాలలో అర్హత కలిగిన కుటుంబాలకు గృహాల కొరత తీర్చడం కోసం భారత ప్రభుత్వ అభివృద్ధి ప్రాధాన్యతలు పట్టణ రంగ అభివృద్ధికి సంబంధించిన విధానాలకు అనుగుణంగా ఉంది అన్నారు.
"తమిళనాడు వేగవంతమైన పట్టణీకరణ. వృద్ధి మూలంగా తక్కువ-ఆదాయ కుటుంబాలకు గృహాల కొరత ఉంది. " అని శ్రీ కొనిషి చెప్పారు. "ప్రాజెక్ట్ తక్కువ ఖర్చుతో గృహ మౌలిక సదుపాయాలతో పట్టణపేద కుటుంబాలను ఆదుకుంటుంది, గృహరంగంలో ప్రైవేట్ రంగ పెట్టుబడిని ఆకర్షిస్తుంది" అని ఆయన చెప్పారు.
తమిళనాడులోని 7 కోట్ల 20 లక్షల జనాభాలో దాదాపు సగం మంది పట్టణ ప్రాంతాల్లో నివసిస్తున్నారు, ఇది భారతదేశంలోని అత్యంత పట్టణీకరణ చెందిన రాష్ట్రాలలో ఒకటి. తమిళనాడు అర్బన్ హాబిటాట్ డెవలప్మెంట్ బోర్డ్ ద్వారా, తొమ్మిది వేర్వేరు ప్రదేశాలలో గృహనిర్మాణాలు జరుగుతున్నాయి.. సహజ విపత్తులకు గురయ్యే దాదాపు 6,000 కుటుంబాలను సురక్షిత స్థానాలకు చేర్చడం దీని లక్ష్యం. ఇది అందుబాటులో ఇంటివసతి, పర్యావరణ పరిరక్షణ, విపత్తు నిర్వహణ తో పాటు రాష్ట్ర ఆర్థిక, మౌలిక సదుపాయాల అభివృద్ధి పథంలో తమిళనాడు డైరెక్టరేట్ ఆఫ్ టౌన్ అండ్ కంట్రీ ప్లానింగ్కు ప్రాంతీయ ప్రణాళికలను అభివృద్ధి చేయడంలో సహాయపడుతుంది.
ADB సహాయం లో కొంత భాగాన్ని రాష్ట్ర ప్రభుత్వం తమిళనాడు ఆశ్రయ నిధిలో ప్రైవేట్ రంగ పెట్టుబడులను ఉత్ప్రేరక పరచడానికి ప్రధానంగా పారిశ్రామిక గృహాలు తక్కువ-ఆదాయ వర్గాల వారికి, వలస కార్మికుల కోసం వర్కింగ్ ఉమెన్స్ హాస్టళ్లలో పెట్టుబడులకు మద్దతు లభిస్తుంది.
అదనంగా, తమిళనాడులో పకా ఇళ్ళ నిర్మాణానికి మద్దతుగా ప్రాంతీయ ప్రణాళికలను అందించడానికి బాధ్యత వహించే ప్రభుత్వ సంస్థల సహకారంతో ఆసియా డవలప్ మెంట్ బ్యాంకు తన సాంకేతిక సహాయ ప్రత్యేక నిధి నుండి 1.5 మిలియన డాలర్ల సాంకేతిక సహాయ సంస్థ ద్వారా  మంజూరు చేస్తుంది. ఇతర దేశాలలో అవలంబించే విధానాల లాగే పునరావాసం పొందిన లబ్ధిదారుల ఇళ్ళ పంపిణీకి విజయవంతమైన విధానాలను కార్యక్రమాలతో సహా TA డాక్యుమెంట్ చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా 58.25కోట్ల డోసుల పంపిణీ
గత 24 గంటలలో 25,072 కొత్త కేసుల నమోదు ; గత 160 రోజుల కనిష్ఠం
మొత్తం కేసుల్లో చికిత్సలో ఉన్న కేసుల వాటా 1.03% ; మార్చి 2020 తరువాత అత్యల్పం
దేశవ్యాప్తంగా చికిత్సలో ఉన్న కేసులు 3,33,924; ఇది 155 రోజుల అత్యల్పం
కోలుకున్నవారి శాతం 97.63%; 2020 మార్చి తరువాత అత్యధికం
గత 24 గంటల్లో కోలుకున్నవారు 44,157 మంది; మొత్తం కోలుకున్నది 3,16,80,626 మంది
వారపు పాజిటివిటీ 1.91%; 28 రోజులుగా 3% లోపే
రోజువారీ పాజిటివిటీ 1.94%; 28 రోజులుగా 3% లోపే
ఇప్పటిదాకా జరిపిన కోవిడ్ నిర్థారణ పరీక్షలు 50.75 కోట్లు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.15 కోట్ల డోసులు  అందించారు
గత 24 గంటల్లో 44,397 డోసులు అందించారు
దేశవ్యాప్త క్రియాశీల కేసుల సంఖ్య 2,342
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.80%
గత 24 గంటల్లో 148 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,47,322 కు పెరిగింది.
గత 24 గంటల్లో 171 కొత్త కేసులు నమోదయ్యాయి.
రోజువారీ పాజిటివిటీ రేటు 0.09%
వారపు పాజిటివిటీ రేటు 0.11%
గత 24 గంటల్లో చేసిన 1,80,926 కొవిడ్ పరీక్షలతో కలిపి ఇప్పటివరకు 91.25 కోట్ల పరీక్షలు చేశారు.
వాణిజ్యం, పరిశ్రమల మంత్రిత్వ శాఖ
భారత్ - బ్రిటన్ మధ్య స్వేచ్ఛా వాణిజ్య ఒప్పందంపై పన్నెండవ సారి చర్చల ఫలితంపై సంయుక్త ప్రకటన
బ్రిటన్, భారత రిపబ్లిక్ మధ్య స్వేచ్ఛా వాణిజ్య ఒప్పందం అమలు కోసం పన్నెండవ రౌండ్ చర్చలు
స్వేచ్ఛా వాణిజ్య ఒప్పందం  కోసం బ్రిటన్ - భారత్ మధ్య పన్నెండవ రౌండ్ చర్చలు 2023 ఆగస్టు 8-31 తేదీల మధ్య జరిగాయి. గతంలో జరిగిన మునుపటి రౌండ్ల చర్చల మాదిరిగానే ఈ సారి కూడా చర్చలు మిశ్రమ పద్ధతిలో జరిగాయి. చాలామంది బ్రిటన్ అధికారులు ఢిల్లీకి వచ్చి చర్చలలో పాల్గొనగా మరికొందరు చాక్షుష రీతిలో పాల్గొన్నారు.
(జి20 దేశాల బృందం వాణిజ్యం మరియు పెట్టుబడి శాఖల మంత్రుల స్థాయి సమావేశానికి భారత్ 2023 ఆగస్టు 24-25 తేదీలలో
జైపూర్ లో అతిథ్యం ఇచ్చింది. బ్రిటన్ వ్యాపార, వాణిజ్య శాఖ మంత్రి గౌ. కెమి బడెనోచ్ సమావేశంలో పాల్గొనడానికి భారత్ సందర్శించారు. భారత్ ప్రభుత్వ వాణిజ్య మరియు పరిశ్రమల మంత్రి పీయూష్ గోయల్తో సమావేశమయ్యారు. స్వేచ్ఛా వాణిజ్య ఒప్పందంపై చర్చలు జరుగుతున్న తీరును ఇరువురు నేతలు తెలుసుకున్నారు. చర్చల పురోగతికి చేపట్టవలసిన చర్యలు, మార్గాలపై
అంగీకారానికి వచ్చారు.
పదమూడవ రౌండ్ FTA చర్చలు సెప్టెంబర్లో జరగాల్సి ఉంది.